கேள்வி: தாகுபோத்து ரமேஷ் பற்றி தகவல் சொல்.
பதில்: }} தாகுபோத்து ரமேஷ் (''Thagubothu Ramesh'') என்று அழைக்கப்படும் ரமில்லா ரமேஷ், தெலுங்குத் திரைப்படத்துறை பணியாற்றும் ஒரு இந்திய நடிகரும், நகைச்சுவை நடிகரும் ஆவார். இவர், சிறந்த நகைச்சுவையாளருக்கான நந்தி விருது பெற்றுள்ளார். குடிகாரனாக பல வேடங்களில் நடித்ததால் இவருக்கு "தாகுபோத்து" (குடிகாரன்) என்ற பெயர் வந்தது. ''மகாத்மா'', ''அலா மொதலந்தி'', ஜமீன் (திரைப்படம்) மற்றும் ''இஷ்க்'' போன்ற படங்களில் இவர் குறிப்பிடத்தக்க பாத்திரங்களில் நடித்திருந்தார்.
கேள்வி: தாகுபோத்து ரமேஷ் - திரைப்பட வாழ்க்கை பற்றி நீங்கள் என்ன அறிந்துள்ளீர்கள்?
பதில்: 2006 இல், அக்கினேனி திரைப்பட நிறுவனத்தில் பட்டம் பெற்ற பிறகு, இயக்குநர் சுகுமார் (இயக்குநர்) ''ஜகதம்'' படத்தில் ஒரு சிறிய கதாபாத்திரத்தில் நடிக்கும் வாய்ப்பு ரமேஷ்க்கு கிடைத்தது. இதுவே இவரது முதல் திரைப்படமாகும். ''ஜகதம்'' படத்திற்கு பிறகு ரமேஷ்க்கு பல வாய்ப்புகள் கிடைத்து. சுமார் 10 தெலுங்குப் படங்களில் நடித்தார். இந்த நேரத்தில், பிரபல தெலுங்கு நடிகர் உத்தேஜ் ரமேஷுக்கு பழக்கம் ஏற்பட்டது. உத்தேஜ், ரமேஷை தெலுங்குத் திரைப்பட இயக்குநர் கிருஷ்ண வம்சி அறிமுகப்படுத்தினார். வம்சி இவரை ''மகாத்மா'' படத்தில் குடிகாரன் வேடத்தில் நடிக்க வைத்தார். இப்படம் இவரது திரை வாழ்க்கையில் ஒரு முக்கிய திருப்புமுனையாக அமைந்தது. மகாத்மாவில் குடிகாரன் கதாபாத்திரத்தை இவர் சித்தரித்ததால், பி. வி. நந்தினி ரெட்டி இயக்கிய ''அல மொதலந்தி''படத்தில் இதே போன்ற குடிகாரன் கதாபாத்திரத்தில் நடிக்க வாய்ப்பு கிடைத்தது. இப்படத்தில் கௌதம் என்ற குடிகார தகவல்நுட்ப பொறியாளராக இவர் நடித்தது பெரும் வரவேற்பைப் பெற்றது. அந்த படத்திலிருந்து, இவர் பொதுவாக "தாகுபோத்து ரமேஷ்" (குடிகார ரமேஷ்) என்று அழைக்கப்பட்டார்.